EkBass/fiwiki-20250220-pages-articles huggingface dataset:
Kuusinainen

Kuusinainen eli abo on vanhin tunnettu suomalainen rahayksikkö. Kuusinaisia lyötiin Turussa 1400-luvun alussa, todennäköisesti noin 1410. Kuusinaisen arvo vastasi kuutta penninkiä.Kansallismuseo: Suomen harvinaisin raha (2008) Kuusinainen alkoi menettää merkitystään vasta vuoden 1666 jälkeen. Kuusinaisia on löydetty Hämeestä kaksi kappaletta. Kappaleet ovat keskenään hieman erilaisia. Raha oli hopeaa ja sen paino oli 0,7 grammaa. Kuusinaisen takasivulla lukee MONETA ABOEN[S] (suom. ”Turun raha”). Keskellä on Turun vaakunassakin nähtävä A-kirjain, jonka voi tulkita myös ns. Maria- monogrammiksi eli yhdistelmäksi AM (Ave Maria). Kuusinaisen etusivulla lukee ERICVS REX (”Eerik kuningas” eli Eerik Pommerilainen). Kuusinainen on Suomen vanhin omakielinen rahayksikön nimi. Se esiintyy Mikael Agricolan Uudessa testamentissa (1548). Agricolan aikana nimitystä käytettiin toisenlaisesta rahasta kuin 1400-luvun alussa. == Katso myös == * Rahan historia Suomessa == Lähteet == Luokka:Maksuvälineet Luokka:Suomen taloushistoria
Korfpallo

thumb|right|270px|Korfpallo-ottelu Alankomaissa Korfpallo () on urheilulaji ja pallopeli. Korfpalloa voidaan pelata joko ulkona tai sisällä. Peliä pelataan kahdeksan hengen joukkuein. Joukkueessa pelaa neljä miestä ja neljä naista. Pelin tarkoituksena on heittää pallo koriin. Korfpallo on suosittua erityisesti Alankomaissa, Belgiassa ja Taiwanissa. ==Säännöt== Korfpalloa pelataan suorakaiteen muotoisella kentällä, jonka pituus on 40 metriä ja leveys 20 metriä. Kenttä jaetaan keskiviivalla puoliksi. Kentän kummassakin päässä on salko, joka sijaitsee 6,67 metrin päässä päätyrajasta. Salon keskiviivan puolelle kiinnitetään kori. Kori (korf) kiinnitetään siten, että korin yläreuna on 3,5 metrin korkeudella. Korin halkaisija tulee olla 39-41 cm. Korisalkoa ympäröi rangaistusalue. Korfpalloa pelataan koon 5 pallolla, jonka ympärysmitta on 68-70,5 cm. Pallon tulee olla vähintään kaksivärinen. Pallon massan sallittu vaihteluväli 445–475 g. Korfpallossa joukkueella on kentällä samanaikaisesti kahdeksan pelaajaa, joista neljä on naisia ja neljä miehiä. Joukkue jaetaan kahteen osaan, joista toinen osa puolustaa ja toinen hyökkää. Kumpaankin osaan kuuluu kaksi naista ja kaksi miestä. Pelaajavaihtoja ei ole rajoitettu. Pelin tarkoituksena on tehdä mahdollisimman monta koria. Kori on hyväksytty, kun pallo menee korin läpi yläkautta. Pelissä ei ole sallittua pelata palloa jaloin tai nyrkein. Pelissä ei ole myöskään sallittua juosta pallon kanssa eikä palloa saa riistää vastustajalta, jos se on selkeästi hänen hallussaan. Korfpallossa ei ole sallittua häiritä vastakkaisen sukupuolen heittopeliä. ==Historia== Korfpallon kehitti alankomaalainen Nico Broekhuysen vuonna 1901. Peli esitettiin ensimmäisen kerran vuotta myöhemmin vuonna 1902. Kansainvälinen Korfpalloliitto (IKF, International Korfball Federation, Fédération Internationale de Korfball) perustettiin vuonna 1933. ==Kilpailut== Korfpallon maailmanmestaruuskilpailut järjestetään neljän vuoden välein. Ensimmäisen kerran MM-kilpailut pelattiin vuonna 1978. MM-kilpailut on järjestetty yhteensä kymmenen kertaa. Menestynein joukkue on Alankomaat, joka on voittanut yhdeksän maailmanmestaruutta. Vuonna 1991 Belgia voitti maailmanmestaruuden. Korfpallo on ollut osa World Gamesia vuodesta 1985 lähtien. Alankomaat on voittanut turnauksen joka kerta. Belgia on ollut aina turnauksen toinen pois lukien vuonna 2017, jolloin Taiwan sijoittui toiseksi. Korfpallo on ollut näytöslajina sekä vuoden 1920 että 1928 olympialaisissa. Kummallakin kerralla vastakkain on ollut kaksi alankomaalaista joukkuetta. ==Lähteet== *
Charles Samuel Keene

Charles Samuel Keene (1823–1891) oli brittiläinen pilapiirtäjä. Hän kuvasi huumorimielessä maansa porvarien elämää toimien vuodesta 1851 Punchin piirtäjänä ja kuvitti monta kirjaa. == Lähteet == == Aiheesta muualla == Luokka:Brittiläiset pilapiirtäjät Luokka:Vuonna 1823 syntyneet Luokka:Vuonna 1891 kuolleet
Willem Hendrik Keesom

Willem Hendrik Keesom (21. kesäkuuta 1876 Texel – 3. maaliskuuta 1956 Leiden) oli alankomaalainen fyysikko. Hän työskenteli ensin fysiikan professorina ja myöhemmin Leidenin yliopiston kokeellisen fysiikan professorina. Hän ansioitui erityisesti kylmäfysiikan alalla. Keesom oli ensimmäinen, joka sai heliumin kiinteään muotoon. Tämä tapahtui vuonna 1926. Vuonna 1936 hän havaitsi lämmönjohtavuuden anomalian. Facta 2001, osa 8 vuodelta 1984, s. 164 == Lähteet == Luokka:Alankomaalaiset fyysikot Luokka:Vuonna 1876 syntyneet Luokka:Vuonna 1956 kuolleet
Joseph Keilberth

Joseph Keilberth (1908–1968) oli saksalainen kapellimestari. Hän toimi Prahassa ja Dresdenissä. Vuodesta 1951 Keilberth oli Hampurissa päämusiikkitirehtöörinä. Hän johti Baijerin valtionoopperaa vuodesta 1959 lähtien. Hän ansioitui varsinkin Mozartin, Wagnerin sekä Brucknerin tulkitsijana. == Lähteet == Luokka:Saksalaiset kapellimestarit Luokka:Vuonna 1908 syntyneet Luokka:Vuonna 1968 kuolleet
Josue Soto

Josue Soto (s. 3. tammikuuta 1989, Fort Worth, Texas) on yhdysvaltalais- meksikolainen jalkapalloilija, joka pelaa keskikenttäpelaajana Pohjois- Amerikan kolmostason USL League Onen Chattanooga Red Wolvesissa. Soto on pelannut Pohjois-Amerikan MLS:ssa Chivas USA:n riveissä sekä Ykkösessä FF Jarossa ja AC Oulussa. == Seurajoukkueet == Josue Soton pelaajaura ammattilaistasolla alkoi kaudella 2011, kun hän teki sopimuksen Pohjois- Amerikan MLS:ssa pelanneen Houston Dynamon kanssa. Soto ei pelannut kuitenkaan yhtään MLS:n ottelua Houstonin paidassa. Kauden 2012 hän vietti lainalla Pohjois-Amerikan kakkostasolla NASL:n San Antonio Scorpionsissa. Josue Soto siirtyi kaudeksi 2013 MLS:n Chivas USA:n joukkueeseen, ja hän pelasi yhteensä 18 MLS:n ottelua. Chivas USA jäi kaudella 2013 MLS:n läntisessä konferenssissa viimeiseksi. Kaudet 2014 ja 2015 Soto pelasi jälleen NASL:N San Antonio Scorpionsissa. Josue Soto siirtyi kaudeksi 2016 Ykkösessä pelanneen FF Jaron riveihin. Soto pelasi kaudella 2016 yhteensä 16 Ykkösen ottelua ennen kuin kausi päättyi syyskuussa pahaan loukkaantumiseen. Loukkaantumisen jälkeen Soto siirtyi heinäkuussa 2017 Ykkösen AC Ouluun, jossa hän pelasi loppukauden 2017 aikana 11 ottelua. AC Oulu ja Soto tekivät jatkosopimuksen myös kaudesta 2018. Soto pelasi kausina 2017–2018 yhteensä 30 Ykkösen ottelua. Josue Soto siirtyi kaudeksi 2019 Pohjois-Amerikan kolmostason USL League Onen Chattanooga Red Wolvesin riveihin. == Lähteet == Luokka:Yhdysvaltalaiset jalkapalloilijat Luokka:Vuonna 1989 syntyneet Luokka:Elävät henkilöt
Erik Jan Hanussen

Erik Jan Hanussen (s. Hermann Steinschneider, 2. kesäkuuta 1889 Wien – 25. maaliskuuta 1933 Berliini) oli itävallanjuutalainen tiedottaja, šarlataani sekä selvänäkijä. Hypnoosista, mentalismista, okkultismista sekä astrologiasta ylistetty Hanussen toimi aktiivisena Weimarin tasavallassa. Hanussen tapettiin Weimarin tasavallan lopullisesti lakkauttaneen valtalain jälkeisenä päivänä. Hänen on kerrottu opettaneen Adolf Hitleriä esiintymisessä ja dramaattisen vaikutuksen saamisessa. Hanussen salamurhattiin 25. maaliskuuta 1933. Tekijänä oli mahdollisesti SA. Hän oli selvännäkijänä ennustanut valtalain mahdollistaneen Valtiopäivätalon tuhopolton, mikä saattoi olla itse asiassa sisäpiiritiedon paljastamista. Lisäksi motiiviin saattoi vaikuttaa se, että Hanussen potentiaalisesti kilpaili Hermann Göringin ja Joseph Goebbelsin kanssa Führerin suosiosta. Hanussenin ruumis löydettiin yli kuukausi myöhemmin. On todistamattomia väitteitä Hanussenin osallisuudesta Saksan valtiopäivätalon tuhopoltton, joiden mukaan hän olisi hypnotisoinut ja ohjannut tuomitun tuhopolttajan Marinus van der Lubben tekemään teon. ==Lähteet== ==Aiheesta muualla== * "Kolmannen valtakunnan" profeetan, natsien Rasputinin elämä ja kuolema, Suomen Sosialidemokraatti, 08.04.1934, nro 93, s. 12, Kansalliskirjaston digitaaliset aineistot Luokka:Astrologit Luokka:Itävaltalaiset okkultistit Luokka:Juutalaiset Luokka:Selvänäkijät Luokka:Vuonna 1889 syntyneet Luokka:Vuonna 1933 kuolleet
Anishappo

Anishappo eli 4-metoksibentsoehappo (C8H8O3) on aromaattisiin karboksyylihappoihin kuuluva orgaaninen yhdiste. Yhdistettä käytetään muun muassa aromiaineena ja muiden yhdisteiden valmistamiseen. Anishappo on m-anisiinihapon isomeeri. ==Ominaisuudet== Huoneenlämpötilassa anishappo on väritöntä kiteistä ainetta. Se liukenee vain niukasti veteen ja kuumaan paremmin kuin viileään veteen. Anishappo liukenee hyvin muun muassa etanoliin, dietyylieetteriin, etyyliasetaattiin ja kloroformiin. Anishappo on heikko happo ja sen pKa-arvo on 4,47. ==Valmistus ja käyttö== Anishappoa voidaan valmistaa hapettamalla p-metoksitolueenin sivuketju kaliumpermanganaatilla, hapettamalla anisaldehydiä tai anetolia kaliumpermanganaatilla tai metyloimalla p-hydroksibentsoehappoa dimetyylisulfaatilla. Anishappoa voidaan käyttää elintarvikkeissa aromiaineena. Muita käyttökohteita ovat käyttö antibakteerisena aineena saippuoissa ja muissa kosmetiikkatuotteissa, väri- ja lääkeaineiden valmistus sekä käyttö valokuvauskemikaalina. ==Lähteet== Luokka:Bentsoehapot
Namibia kesäolympialaisissa 2000

Namibia osallistui Sydneyn kesäolympialaisiin vuonna 2000 11 urheilijan joukkueella. Maan urheilijat osallistuivat kuuteen eri lajiin. Maan lipunkantajana avajaisissa toimi nyrkkeilijä Ali Nuumbembe. Namibia ei saavuttanut kisoissa mitaleja. == Lähteet == Luokka:Namibia olympialaisissa Luokka:Valtiot kesäolympialaisissa 2000
Niger kesäolympialaisissa 2000

Niger osallistui Sydneyn kesäolympialaisiin vuonna 2000 neljän urheilijan joukkueella. Maan urheilijat osallistuivat uintiin ja yleisurheiluun. Maan lipunkantajana avajaisissa toimi juoksija Mamane Sani Ali. == Osallistujat == === Uinti === *Karim Bare - Miesten 100 metrin vapaauinti *Balkissa Ouhoumoudou - Naisten 100 metrin rintauinti === Yleisurheilu === *Mamane Sani Ali - Miesten 100 metrin juoksu *Haissa Ali Garba - Naisten 400 metrin juoksu == Lähteet == Luokka:Niger olympialaisissa Luokka:Valtiot kesäolympialaisissa 2000
Nigeria kesäolympialaisissa 2000

Nigeria osallistui Sydneyn kesäolympialaisiin vuonna 2000 83 urheilijan joukkueella. Maan urheilijat osallistuivat kahdeksaan eri lajiin. Maan lipunkantajana avajaisissa toimi judoka Sunday Bada. Nigeria saavutti kisoissa kolme mitalia, yhden kultaisen ja kaksi hopeista. == Mitalit == === Kultaa === *Miesten 4 x 400 metrin viestijuoksu === Hopeaa === *Glory Alozie - Naisten 100 metrin aitajuoksu *Ruth Ogbeifo - Naisten alle 75 kg painonnosto == Lähteet == Luokka:Nigeria olympialaisissa Luokka:Valtiot kesäolympialaisissa 2000
Koo Hye-sun

Koo Hye-sun (, s. Incheon, Korean tasavalta) on eteläkorealainen näyttelijä, laulaja, lauluntekijä ja tanssija. == Lähteet == == Aiheesta muualla == * Luokka:Eteläkorealaiset laulajat Luokka:Eteläkorealaiset näyttelijät Luokka:Vuonna 1984 syntyneet Luokka:Elävät henkilöt
Lee Jong-suk

Lee Jong-suk (, s. 14. syyskuuta 1989 Soul, Korean tasavalta) on eteläkorealainen näyttelijä ja malli. Hän debytoi vuonna 2005 Soul Fashion Weekillä. Lee teki läpimurtonsa tv-sarjassa School 2013 (2012) ja on sittemmin näytellyt tv-sarjoissa I Can Hear Your Voice (2013), Doctor Stranger (2014), Pinocchio (2014), W - todellisuuden tuolla puolella (2016), While You Were Sleeping (2017) ja Romance Is a Bonus Book (2019) == Koulutus == Lee on erikoistunut Konkukin yliopiston ammattielokuviin ja taiteeseen sekä valmistunut yliopistosta vuonna 2016. == Lähteet == == Aiheesta muualla == * Luokka:Eteläkorealaiset näyttelijät Luokka:Vuonna 1989 syntyneet Luokka:Elävät henkilöt
Kim Soo-hyun

Kim Soo-hyun (, s. 16. helmikuuta 1988 Soul, Korean tasavalta) on eteläkorealainen näyttelijä ja tanssija. == Aiheesta muualla == * Luokka:Eteläkorealaiset näyttelijät Luokka:Vuonna 1988 syntyneet Luokka:Elävät henkilöt
Park Yoo-chun

Park Yoo-chun (, s. 4. kesäkuuta 1986 Soul, Korean tasavalta) on eteläkorealainen näyttelijä, laulaja ja tanssija. == Aiheesta muualla == * Luokka:Eteläkorealaiset näyttelijät Luokka:Eteläkorealaiset laulajat Luokka:Vuonna 1986 syntyneet Luokka:Elävät henkilöt
Wakefieldin taistelu

Wakefieldin taistelu () oli merkittävä Ruusujen sodan taistelu, joka käytiin Wakefieldin lähellä West Yorkshiressa 30. joulukuuta 1460. Taistelussa olivat vastakkain vallassa ollutta mutta heikkoa Henrik VI:tä kannattaneet lancasterilaiset ja Henrikin kruununperijää, Yorkin herttua Rikhardia kannattaneet yorkilaiset. Taistelu alkoi, kun Sandalin linnassa olleet yorkilaiset poistuivat linnastaan ja hyökkäsivät itseään huomattavasti vahvempia lancasterilaisia vastaan lähellä Wakefieldia. Lancasterilaiset löivät Yorkin joukot. Yorkin herttua Rikhard ja tämän poika Rutlandin jaarli Edmund saivat surmansa taistelun aikana. Lisäksi Salisburyn jaarli Richard Neville vangittiin ja vietiin Pontefractin linnaan, josta vihainen väkijoukko myöhemmin kaappasi hänet mukaansa ja teloitti. Surmansa saaneiden Yorkin komentajien päät leikattiin taistelun jälkeen irti ja ne asetettiin Yorkin kaupungin porttien päälle näytille. Yorkin herttuan pään päälle asetettiin lisäksi paperista tehty kruunu.Kendall (1957), s. 75. == Lähteet == * === Viitteet === Luokka:Ruusujen sota Luokka:Yorkshiren historia Luokka:1460-luku
Sharp Räsänen

Sharp Räsänen (s. 17. helmikuuta 1999 Kuopio) on suomalainen jalkapalloilija, pelipaikaltaan oikea laitapuolustaja. Räsänen nousi KuPS:n junioreista edustusjoukkueeseen kaudeksi 2016. Hän pelasi ensimmäisen ottelunsa Veikkausliigassa 29. huhtikuuta 2017, kun KuPS hävisi kotonaan Ilvekselle 0–1. == Lähteet == Luokka:Suomalaiset jalkapalloilijat Luokka:Vuonna 1999 syntyneet Luokka:Elävät henkilöt
Alberto Alvarado Morín

Jesús Alberto Alvarado Morín (s. 4. lokakuuta 1988, Múzquiz, Meksiko) on meksikolainen jalkapalloilija, joka pelaa hyökkääjänä Veikkausliigan FC Hakassa. Morín on pelannut Suomessa myös FF Jaron ja AC Oulun riveissä sekä Moldovan liigassa Zaria Bălțissa. == Seurajoukkueet == Alvarado Morín pelasi kotimaassaan Meksikossa kolmannella sarjatasolla Real Saltillo ja Potros UAEM:n riveissä kausina 2008–2015. Hän siirtyi kaudeksi 2016 Ykkösessä pelanneen FF Jaron riveihin. Morín pelasi kaudella 2016 yhteensä 25 Ykkösen ottelua ja teki 11 maalia. Morín siirtyi loppukaudeksi 2016–17 Moldovan liigaan Zaria Bălțin joukkueeseen. Hän pelasi kevätkauden aikana Moldovassa seitsemän liigaottelua. Morín palasi Suomeen ja Ykköseen heinäkuussa 2017, kun hän teki sopimuksen AC Oulun kanssa. Morín pelasi kaudella 2017 yhteensä 15 ottelua ja teki niissä kahdeksan maalia. AC Oulu ja Morín tekivät jatkosopimuksen myös kaudesta 2018. Morín pelasi kaudella 2018 yhteensä 24 ottelua ja hän oli Ykkösen paras maalintekijä 17 maalilla. Morín palkittiin kauden jälkeen Ykkösen Vuoden pelaajana sekä Ykkösen Vuoden hyökkääjänä. Morín teki jatkosopimuksen AC Oulun kanssa myös kaudesta 2019. Alkukausi 2019 sujui kuitenkin edelliskautta heikommin. 14 ottelun ja vain kahden maalin jälkeen AC Oulu ja Morín purkivat sopimuksen kesken kauden. Morín pelasi kolmen kauden aikana AC Oulun riveissä yhteensä 53 ottelua ja teki niissä 27 maalia. Morín siirtyi elokuussa 2019 Valko-Venäjän jalkapalloliigan Neman Grodnon riveihin. == Lähteet == Luokka:Meksikolaiset jalkapalloilijat Luokka:Vuonna 1989 syntyneet Luokka:Elävät henkilöt
Saunajärvi (Kuhmo)

Saunajärvi on Kainuussa Kuhmossa sijaitseva järvi. == Maantietoa == Järven pinta-ala on 992 hehtaaria eli 9,9 km². Se on 8,2 kilometriä pitkä ja 3,9 kilometriä leveä. Järvellä on kolme saarta. Niistä suurin Saunasaari on 2,2 kilometriä pitkä ja 750 metriä leveä ja se on yli neliökilometrin suuruinen . Se sijaitsee järven keskellä. Kaksi muuta saarta, jotka sijaitsevat järven kaakkoisrannan tuntumassa, ovat alle 50 metriä pitkiä. Järvi on luodattu ja siitä on julkaistu syvyyskartat. Sen tilavuus on 20 miljoonaa m³ eli 0,020 km³. Järven keskisyvyys on 2,0 metriä ja suurin syvyys on 11 metriä. Syvin kohta sijaitsee järven kaakkoispäässä keskellä järveä. Järven rantaviivan pituus on 40 kilometriä ja sen rannat ovat pääasiassa metsämaata, joka on paikoin soistunutta ja jota rikkovat pienet peltomaat. Järvellä on alle 10 kiinteää asuntoa ja yli 30 vapaa-ajan asuntoa. Niille johtaa tiet pohjoisrantoja seuraavalta yhdystieltä 9111 ja siitä haarautuvilta kyläteiltä. == Vesistösuhteet == Järvi sijaitsee Oulujoen vesistössä (vesistöaluetunnus 59) Ontojärven–Lentuan valuma-alueen (59.9) Saunajoen valuma-alueella (59.97), jonka Saunajärven alueeseen (59.977) järvi kuuluu. Järven vedenpinnan korkeus on 195,4 metriä mpy. Valuma-alue saa pääosan vedestään Hakojoen valuma- alueelta (59.978) ja omalta alueeltaan. Hakojoen valuma-alueella ovat Iso- Hakojoki ja Pieni-Hakojoki, jotka yhtyvät toisiinsa juuri ennen laskemistaan Saunajärven kaakkoispäähän. Siellä ovat huomattavimmat järvet Iso-Hakojärvi (284 ha), Pieni-Hakojärvi (39 ha) ja Iso Lehmilampi (55 ha). Saunajärven alueella on 21 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat järven lähellä sijaitsevat Suolampi (14 ha), Nevonlampi (6 ha) ja Kaakkurinlampi (3 ha). Lummejoki laskee Hakojoen viereen ja sen valuma-alueella sijaitsevat esimerkiksi Kalliolampi (12 ha) ja Lummelampi (9 ha). Järven luoteispäähän laskeva Kaihlalamminpuro tuo laajan metsäalueen kuivatusojien vettä sekä esimerkiksi Kulvejärven (27 ha) vesiä. Muita laskuojia ovat Karkupuro, Kankaanpäänpuro ja Murtopuro. Järven laskujoki on kilometrin pituinen Niskankoski, joka laskee Alasenjärveen (253 ha). Sen vedenpinta on 187,6 metriä mpy., joten Niskankoskella lähes kahdeksan metriä pudotusta. Siitä alkaa Louhenjoen alue (59.976), jossa reitti Louhenjoki, Riienjärvi–Lutjanjärvi (176 ha), Komulanjoki ja Saunajoki johtavat suureen Lammasjärveen (4 682 ha). Se on 162,6 metriä merenpinnan yläpuolella ja sen rannalla sijaitsee Kuhmo. == Lähteet == == Aiheesta muualla == * Tervo, Kari: Kuhmo - Rajalla , ISBN 952-11-2402-4, Kainuun ympäristökeskus, 2006 Luokka:Ontojärven–Lentuan valuma-alue Luokka:Kuhmon järvet
Kyle Kulinski

Kyle Kulinski (s. 31. tammikuuta 1988) on yhdysvaltalainen keskusteluohjelman juontaja ja sosiaalidemokraattinen poliittinen kommentaattori. Kulinski on Secular Talk -keskusteluohjelman ja The Kyle Kulinski Show'n juontaja. Tammikuussa 2017 Kulinski liittyi yhteen Cenk Uygurin ja Bernie Sandersin presidenttikampanjan aiempien johtajien kanssa perustaakseen Justice Democrats -liikkeen. == Lähteet == Luokka:Yhdysvaltalaiset juontajat Luokka:Vuonna 1988 syntyneet Luokka:Elävät henkilöt Luokka:Yhdysvaltalaiset politiikan kommentaattorit
Antíparoksen luola

Antíparoksen luola () on luola Antíparoksen saarella Kreikassa. Se on saaren tunnetuin ja suosituin nähtävyys. Luola sijaitsee saaren kaakkoisosassa Ágios Ioánniksen vuorella lähellä Soróksen kylää, noin 177 metrin korkeudella merenpinnasta. == Historia == Luola on toiminut sen historian aikana usein sekä kulttipaikkana että piilopaikkana. Sieltä on tehty löytöjä geometriselta kaudelta eteenpäin. Hellenistisellä kaudella luolassa piileksivät Aleksanteri Suurta vastaan kapinoineet makedonialaiset sotapäälliköt. Myöhemmin saarelaiset ovat piileksineet luolassa muun muassa merirosvoilta ja osmaneilta, minkä johdosta paikalliset tuntevat sen nimellä Katafýgi (”Piilopaikka”). Luola tuli kuuluisaksi koko Euroopassa 1500–1600-luvuilla. Luolassa on useita kirjoituksia, joita siellä vierailleet ovat tehneet. Vanhimman, antiikin aikaisen kirjoituksen mukaan siellä on käynyt muun muassa runoilija Arkhilokhos 600-luvulla eaa. Yksi kirjoitus on tehty luolassa vuonna 1673 järjestetyn jumalanpalveluksen muistoksi. Vuonna 1840 luolassa on puolestaan käynyt kuningaspari Otto ja Amalia. Luolassa on suoritettu arkeologisia tutkimuksia muun muassa vuosina 1974–1975. Niissä löydetyt esineet, kuten keramiikka ja luut, ovat Pároksen arkeologisessa museossa. == Rakenne == Antíparoksen luola on suurikokoinen ja syntynyt kalkikivikallion syöpymisen seurauksena. Sen pinta-ala on noin 5 600 neliömetriä, syvyys noin 90–100 metriä, leveys noin 50 metriä ja korkeus noin 40 metriä. Luolassa on sisäänkäyntikammion lisäksi kolme kammiota ja lukuisia stalagtiitteja ja stalagmiitteja. Luolan ilmankosteus on jatkuvasti noin 65 %. Luolan sisäänkäyntikammio tunnetaan nimellä Prothálamos (”Etuhuone”). Se koostuu useista tiloista, ja siellä sijaitsee muun muassa luolan ja koko Euroopan vanhin stalagmiitti, joka tunnetaan nimellä Pelória Kentrikí Kolóna (”Suuri keskuspylväs”). Sen iäksi arvioidaan noin 45 miljoonaa vuotta. Varsinaisen luolan kolmesta kammiosta ensimmäinen tunnetaan nimellä Thálamos ton pétrinon katarraktón (”Kivisten vesiputousten kammio”). Sen koko on noin 17 x 27 x 10 metriä, ja se on saanut nimensä suurista tippukivistään. Toisen kammion, joka sijaitsee noin 25 metriä alempana, nimi on Thálamos tou kathedrikoú naoú (”Katedraalikirkon kammio”). Sen koko on noin 33 x 20 x 30 metriä. Kammio on saanut nimensä siellä vietetystä jumalanpalveluksesta. Samasta syystä yksi stalagmiiteista tunnetaan nimellä Agía Trápeza (”Pyhä pöytä”). Kolmannen eli alimman kammion nimi on Vasilikí (”Kuninkaallinen”), mikä on peräisin siellä olevasta kuningas Oton nimikirjoituksesta. Tämän kammion koko on noin 27 x 50 x 20 metriä. Sisälle luolaan laskeutuu 411-askelmaiset portaat. Luolan suulla on Luolan Pyhälle Johannekselle (Ágios Ioánnis Spiliótis) omistettu pieni kirkko. == Lähteet == == Aiheesta muualla == Luokka:Antíparos Luokka:Arkeologiset kohteet Kreikassa Luokka:Kreikan luolat
Davor Celic

Davor Celic (s. 21. marraskuuta 1982 Negotin, Serbia) on serbialainen jalkapalloilija, pelipaikaltaan oikea laitapuolustaja. Celic pelasi kaudella 2010 neljä Veikkausliigan ottelua AC Oulussa. == Lähteet == Luokka:Serbialaiset jalkapalloilijat Luokka:Vuonna 1982 syntyneet Luokka:Elävät henkilöt
Arkoudiótissan luola

Arkoudiótissan luola (, ”Neitsyt Maria Arkoudiótissan luola” eli Αρκουδόσπηλιος, Arkoudóspilios) on luola Kreetan saarella Kreikassa. Se sijaitsee Avlákin rotkossa Akrotírin niemellä Chanián kunnassa noin kaksi kilometriä pohjoiseen Gouvernéton luostarista. Luola on saanut nimensä siitä, että yksi sen stalagmiiteista muistuttaa kyyristynyttä karhua. Luola on ollut antiikin aikana Artemiin kulttipaikkana. Artemis yhdistettiin karhuihin ja tätä palvottiin mahdollisesti itsekin karhunhahmoisena. Luolasta on löydetty Artemiihin sekä Apolloniin liittyviä piirtokirjoituksia. Myöhemmin luola on ollut pyhitetty Neitsyt Marialle. Luolan edustalla on luostarirakennusten raunioita ajalta, jolloin osa Gouvernéton luostarin munkeista on asunut paikalla. Tähän liittyvän kertomuksen mukaan luolassa asui karhu, joka esti munkkeja nauttimasta luolassa ollutta vettä. Janoiset munkit rukoilivat Neitsyt Mariaa, joka kivetti karhun. Luolalle johtaa polku Gouvernéton luostarilta. Pidemmällä saman polun varrella sijaitsevat Katholikón luostarin rauniot. == Lähteet == == Aiheesta muualla == Luokka:Arkeologiset kohteet Kreetalla Luokka:Chaniá Luokka:Kreikan luolat
Diróksen luolat

Diróksen luolat () on joukko luolia Mánin niemimaalla Peloponnesoksella Kreikassa. Ne sijaitsevat Anatolikí Mánin kunnassa noin 1,3 kilometriä pohjoiseen Pýrgos Diroún kylästä. Diróksen luolat muodostavat laajan tippukiviluolaston, jonka suurimmat luolat ovat nimeltään Glyfáda (Γλυφάδα, suomeksi ”Murtovetinen”, myös Vlycháda), Katafýgio (Καταφύγιο, ”Turvapaikka”) ja Alepótrypa (Αλεπότρυπα, ”Ketunkolo”). Glyfádan luolan koko on noin neliömetriä ja koko luolaston toistaiseksi tunnettu yhteispituus noin 6,5 kilometriä. Luolastossa on maanalainen joki, jonka pituus on noin 1,6 kilometriä, sekä järviä. Joihinkin luoliin pääsee vain mereltä. Luolissa on lukuisia lukuisia stalagtiittejä ja stalagmiitteja. Alepótrypan luolassa on ollut asutusta neoliittisella kaudella noin 6000–3000 eaa. Luolaa on käytetty myös hautaukseen sekä kulttipaikkana, ja se muodostaa yhden laajimmista tunnetuista neoliittisen ajan hautapaikoista. Luita on tunnistettu ainakin 170 yksittäisestä henkilöstä. Harvinaisiin löytöihin kuuluvat haudat, joissa on kaksi ihmistä, kuten sylikkäin olevat mies ja nainen. Hautalöydöt ulottuvat mykeneläiselle kaudelle asti, jolta ajalta luolasta on löydetty luuarkku. Se on todennäköisesti haudattu alun perin muualle ja siirretty myöhemmin luolalle, jota on mahdollisesti edelleen pidetty pyhänä paikkana. Erään teorian mukaan luolan maine olisi vaikuttanut siihen, että Mánin niemen kärki Taínaron eli Tainaronin niemi yhdistettiin antiikin aikana Haadeen sisäänkäyntiin. Ainakin osa luolista romahti maanjäristyksessä noin 3000 eaa. Luolia on tutkittu vuodesta 1949 ja Alepótrypaa sen löytämisestä vuonna 1958 lähtien. Arkeologiset tutkimukset alkoivat vuonna 1970 arkeologi Geórgios Papathanasópouloksen johdolla. Glyfádan luolan sisään tehdään turistikierroksia osin jalkaisin ja osin veneillä. Kierros kestää noin 40 minuuttia. Alepótrypa ei ole ainakaan toistaiseksi avoinna yleisölle arkeologisten tutkimusten vuoksi. Σπήλαιο Γλυφάδα Διρού.jpg|Luolien paikka ulkopuolelta. Diros-cave-greece 15933682638 o.jpg|Glyfádan luolaa. Cave 22.jpg|Glyfádan luolaa. Diros Cave.JPG|Veneitä Glyfádan luolalla. == Lähteet == == Aiheesta muualla == Luokka:Anatolikí Máni Luokka:Kreikan luolat Luokka:Neoliittiset arkeologiset kohteet Kreikassa
Korykian luola

Korykian luola (myös Korykoksen luola, Korykionin luola, ) on luola ja antiikin ajan arkeologinen kohde Parnassós-vuoren rinteessä Delfoin yläpuolella Kreikassa, noin 2,5 kilometriä länteen Kalývia Livadíou Arachóviksen kylästä. Nykyisin luola tunnetaan myös nimellä Sarantávli (Σαρανταύλι, ”Nelkäkymmentä huonetta”). Kreikkalaisessa mytologiassa luola on saanut nimensä najadinymfi Korykiasta. Tämä oli joko ainut luolan nymfeistä tai yksi kolmesta nymfistä, joihin viitattiin nimellä (monikossa) Korykiai. Etymologisesti nimi on kuitenkin sukua sanalle korykos, ”selkäreppu”, mikä viittaa luolan muotoon. Luola sijaitsee noin metrin korkeudessa, ja vaellus Delfoista sinne kestää noin 2,5 tuntia. Helpommin luolalle pääsee tietä pitkin Aráchovan suunnasta. Luolassa on kaksi kammiota, joista toisen pituus on noin 70 metriä. Luola on ollut kulttikäytössä neoliittiselta kaudelta lähtien. Antiikin aikana luola oli pyhitetty Panille ja nymfeille ja oletettavasti myös Dionysokselle. Se oli käytössä erityisesti 400-luvulla eaa. Persialaissotien aikaan vuonna 480 eaa. delfoilaiset piiloutuivat turvaan luolaan. 100-luvulla jaa. matkoistaan kirjoittanut Pausanias kuvaa luolan, todennäköisesti käytyään siellä itse.Pausanias: Kreikan kuvaus X.32.2. Kreikan vapaussodan aikaan vuonna 1821 luolassa piileksi Odysséas Androútsos. Luolan arkeologiset kaivaukset suoritti École française d’Athènes eli ranskalainen arkeologinen koulu vuonna 1970. Luolasta on löydetty tuhansittain votiivilahjoja, kuten pienoispatsaita, keramiikkaa ja koruja. Esinelöytöjä on Delfoin arkeologisessa museossa. Luolan suuaukolla on Eustratoksen, Ambrysoksen peripolarkheen, teettämä piirtokirjoitus, jossa luola omistetaan Panille ja nymfeille. Toinen samanniminen luola sijaitsi Kilikiassa Korykoksen kaupungin lähellä. vasen|262px|Korykian luolaa sisältä. == Lähteet == == Aiheesta muualla == Luokka:Arkeologiset kohteet Kreikassa Luokka:Delfoí Luokka:Kreikan luolat
Nymfoleptoksen luola

Nymfoleptoksen luola () on luola ja antiikin ajan arkeologinen kohde Ymittós- vuoren eteläpäässä Itä-Attikassa Kreikassa. Se sijaitsee Vári-Voúla- Vouliagménin kunnan alueella noin kolme kilometriä pohjoiseen Várin kaupungista. Luola tunnetaan myös nimillä Panin luola (Σπήλαιο Πανός, Spílaio Panós), Arkhedemoksen luola (Σπήλαιο Αρχέδημου, Spílao Archédimou) ja Várin luola (Σπήλαιο Βάρης, Spílaio Váris). pienoiskuva|vasen|180px|Nymfoleptoksen luolan sisäänkäynti. 500-luvulla eaa. luola toimi Theralta paenneen kuvanveistäjä Arkhedemoksen turvapaikkana. Hän veisti reliefejä luolan stalaktiiteista ja kirjoitti niihin nimensä. Arkhedemos sanoi tulleensa nymfien valtaan, ja teki luolasta pyhäkön. Tämän jälkeen erityisesti 400-luvulla eaa. luola toimi nymfeille, Panille ja Apollonille omistettuna pyhäkkönä. Se oli Kholleidain demoksen aluetta. Luolan käyttö vaikuttaa lakanneen välillä 200-luvulla eaa. Myöhäisantiikin aikana 200-luvulta 400-luvulle jaa. sitä käyttivät kulttipaikkana uusplatonistit. Nykyaikana luola löydettiin uudelleen vuonna 1765 tai ainakin tuli tuolloin uudelleen tietoisuuteen, kun Richard Chandler vieraili siellä. Myöhemmin luolassa kävivät muun muassa lordi Byron ja kuningas Otto. Paikan arkeologiset tutkimukset suoritti American School of Classical Studies at Athens vuosina 1901–1902. Luolan sisäänkäynti on hyvin jyrkkä. Sisältä luolasta on löydetty lukuisia alttareita, reliefejä ja muita kaiverruksia sekä veistoksia. == Lähteet == == Aiheesta muualla == Luokka:Arkeologiset kohteet Attikassa Luokka:Kreikan luolat Luokka:Vári-Voúla-Vouliagméni
Siniset luolat

Siniset luolat () ovat meriluolia Kreikassa Zákynthoksen saarella. Ne sijaitsevat saaren pohjoiskärjen eli Skinárinniemen itärannikolla lähellä Ágios Nikólaoksen ja Koríthin kyliä. Siniset luolat ovat saaneet nimensä siitä, että merivesi ja siinä olevat esineet näyttävät luolissa hyvin sinisiltä, erityisesti auringon paistaessa suoraan luoliin aamupäivällä. Luolia on useita, ja niistä suurin tunnetaan nimellä Kyanoún. Siniset luolat ovat Zákynthoksen suosituimpia luonnonnähtävyyksiä. Niille tehdään veneretkiä muualta saaresta. Luolat ovat niin suuria, että veneet voivat mennä sisään luoliin. Luolien lähellä sijaitsee Skinárin majakka. == Lähteet == == Aiheesta muualla == Luokka:Kreikan luolat Luokka:Zákynthos
All of Us

All of Us voi tarkoittaa seuraavia asioita: * All of Us, yhdysvaltalainen vuonna 2003 alkanut tilannekomedia * All of Us, suomalainen poprock-yhtye * All of Us, brittiläisen Nirvana-yhtyeen vuonna 1968 julkaisema albumi * Kulanu (All of Us), israelilainen keskustapuolue
Merka Hautala

Merka Hautala (s. 3. tammikuuta 1978) on suomalainen jalkapalloilija, pelipaikaltaan hyökkääjä. Hautala pelasi Veikkausliigassa 40 ottelua, joissa hän teki yhdeksän maalia. Hän pelasi FinnPassa 32 ottelua ja teki kahdeksan maalia vuosina 1996–1998. Vuonna 1999 Hautala pelasi MyPassa kahdeksan ottelua ja teki yhden maalin. Ensimmäisen liigaottelunsa hän pelasi 12. kesäkuuta 1996, kun FinnPa pelasi kotonaan maalittoman tasapelin VPS:aa vastaan. Ensimmäisen liigamaalinsa Hautala teki 4. heinäkuuta 1996 FinnPan pelatessa kotonaan 1–1-tasapelin Jaroa vastaan. Hautala saavutti SM-pronssia FinnPassa kaudella 1997 ja MyPassa kaudella 1999.Veikkausliiga – Hall of Fame Ykkösessä Hautala edusti Atlantista kaudella 2000 tehden 18:ssa ottelussa kuusi maalia, AC Vantaata kaudella 2001 tehden 24:ssä ottelussa seitsemän maalia, PK-35:ttä kaudella 2006 tehden kymmenessä ottelussa yhden maalin ja GrIFK:ta kaudella 2008. Lisäksi Hautala pelasi Kakkosta MPS:ssa 1996, HPS:ssa 1998 ja GrIFK:ssa 2005 sekä 2007. Kolmosta Hautala pelasi Akilleksessa 1994–1995 ja PuiU:ssa 2004. Suomea Hautala edusti yhdessä poikien ja kahdessa nuorten maaottelussa. == Lähteet == Luokka:Suomalaiset jalkapalloilijat Luokka:Vuonna 1978 syntyneet Luokka:Elävät henkilöt
Sentimentalismi

Sentimentalismi voi tarkoittaa esimerkiksi seuraavia asioita: *Sentimentalismi (etiikka) *Sentimentalismi (kirjallisuus)
Tero Liete

Tero Liete (s. 29. huhtikuuta 1958 Raahe) on suomalainen musiikkitoimittaja ja radiojuontaja. Liete aloitti oikeustieteen opinnot Helsingin yliopistossa 1978. Pari vuotta myöhemmin hän osallistui Jake Nymanin, Heimo Holopaisen ja Jukka Haarman järjestämään radion rocktietokilpailuun. Hyvän kilpailumenestyksen ansiosta hänelle tarjottiin mahdollisuutta toimittaa juuri aloittavaa musiikkiohjelmaa Rockradio, jonka suunnittelussa oli mukana myös Heikki "Hector" Harma, silloinen Yleisradion musiikkitoimittaja. Ensimmäinen Rockradio-ohjelma lähetettiin 2. kesäkuuta 1980. Samana kesänä Harma jäi virkavapaalle Yleisradiosta ja Liete sai aluksi tehtäväkseen toimia hänen sijaisenaan. Siitä lähtien Liete on ollut päätoiminen musiikkitoimittaja. Radiomafian toiminnassa hän oli mukana sen perustamisesta lähtien.Kuuluttajan vieras. Radio Suomen musiikkitoimittaja Tero Liete. Tero Lieteen filosofiana on ollut mahdollisimman kokonaisvaltainen, laaja-alainen ja ennakkoluuloton musiikin eri alojen hallinta ja niiden esittely yleisölle. Nykyisin Liete tekee Radio Suomi -kanavalle muun muassa tietovisaa Poppikoulu, toivelevyohjelmaa Kadonneen levyn metsästäjät sekä ohjelmaa Laiskanlinna. ==Lähteet== Luokka:Vuonna 1958 syntyneet Luokka:Suomalaiset radiotoimittajat Luokka:Elävät henkilöt Luokka:Musiikkitoimittajat
Sentimentalismi (etiikka)

Sentimentalismi (myös moraalinen sentimentalismi tai moraaliaistin teoria) on metaeettinen ja epistemologinen moraaliarvostelmien syntyperää koskeva näkemys. Sentimentalismi on myös läheisessä yhteydessä eettiseen intuitionismiin. Sentimentalismin mukaan moraaliset tunteet ovat ratkaisevia moraaliarvostelmia tehtäessä ja niiden oikeellisuutta ratkaistaessa. Toisten mukaan tämä tulee ymmärtää moraaliarvostelmien ontologiaa koskevana näkemyksenä, missä toiset sitä vastoin katsovat, että kyse on epistemologisesta moraaliarvostelmien oikeuttamiseen liittyvästä kysymyksestä. Uusi psykologinen moraaliarvostelmien ja emootioiden yhteyttä käsittelevät tutkimus on lisännyt kiinnostusta sentimentalismia kohtaan. Tunnettuja sentimentalismin kannattajia ovat esimerkiksi Anthony Ashley-Cooper (1671–1713), Francis Hutcheson (1694–1746), David Hume (1711–1776), Adam Smith (1723–1790) ja Suomessa Edvard Westermarck. Nykyfilosofeista sentimentalistisia näkemyksiä ovat puolustaneet esimerkiksi Michael Slote, Justin D'Arms, Daniel Jacobson, Jesse Prinz, Simon Blackburn ja Allan Gibbard, kaksi viimeiksi mainittua non-kognitivistisessa muodossa. Moraalipsykologian piirissä sentimentalismia on puolustanut esimerkiksi Jonathan Haidt. ==Aiheeseen liittyvää== *Eettinen intuitionismi *Emotivismi *Metaetiikka *Moraalipsykologia ==Lähteet== == Kirjallisuutta == * Etiikan lukemisto, toim. Veikko Launis, Markku Oksanen, Seppo Sajama. Helsinki Gaudemus, 2010 ISBN 978-952-495-156-2 == Aiheesta muualla == * Frank Martela: Moraaliaisti. Luokka: Metaetiikka
Leopold II (Toscana)

Leopold II (; 3. lokakuuta 1797 Firenze – 29. tammikuuta 1870 Rooma) oli Toscanan suurherttua vuosina 1824–1859. Hän menetti valtakuntansa Italian yhdistymisen seurauksena.Leopold II Encyclopædia Britannica Online Academic Edition. Viitattu 4.9.2017. Leopoldin vanhemmat olivat Habsburg-sukuinen suurherttua Ferdinand III ja Molempain Sisiliain prinsessa Maria Luisa (1773–1802), Itävallan keisari Frans I oli hänen setänsä.Martin Mutschlechner: Tuscany as a Habsburg secundogeniture The World of the Habsburgs. Viitattu 4.9.2017. Leopold tuli hallitsijaksi isänsä kuoltua vuonna 1824. Hän toteutti hallinnossa ja koululaitoksessa liberaaleja uudistuksia, joiden ansiosta hän sai maineen yhtenä Italian edistyksellisimmistä hallitsijoista. Vallankumousvuonna 1848 Leopold antoi valtakunnalleen perustuslain 17. helmikuuta, ensimmäisten joukossa Italiassa. Yleisen mielipiteen painostuksesta hän lähetti toscanalaisia joukkoja sotaan Itävaltaa vastaan. Kun vallankumous Toscanassa vaikutti radikalisoituvan, hän lähti tammikuun lopussa 1849 maanpakoon ja siirtyi vallankumousta myöskin paenneen paavi Pius IX:n suojiin Gaetan linnoituskaupunkiin.Nordisk familjebok (1912), s. 207 Runeberg.org. Viitattu 4.9.2017. Toscana julistettiin välillä tasavallaksi, mutta sotilaallisten tappioiden jälkeen kansalliskokous kutsui huhtikuussa 1849 suurherttuan takaisin. Leopoldin pyynnöstä Itävallan joukot valtasivat Toscanan toukokuussa 1849 ja tukahduttivat vallankumouksen. Leopold itse palasi valtakuntaansa vasta heinäkuun lopussa. Itävallan miehitys Toscanassa jatkui vuoteen 1855. Kääntyminen vastavallankumoukselliseksi ja tukeutuminen itävaltalaisiin miehitysjoukkoihin romahduttivat Leopoldin kansansuosion. Lisäksi hän hajotti parlamentin syyskuussa 1850 ja peruutti antamansa perustuslain toukokuussa 1852. Hän kieltäytyi liittymästä vuonna 1859 uuteen sotaan Itävaltaa vastaan, mutta arvatessaan uuden vallankumouksen olevan ovella hän lähti uudelleen maanpakoon 27. huhtikuuta. Leopold ilmoitti 21. heinäkuuta 1859 luopuvansa kruunusta poikansa Ferdinand IV:n hyväksi, joka ei tosiasiassa koskaan päässyt hallitsemaan valtakuntaansa. Leopold asui tämän jälkeen maanpaossa Itävaltaan kuuluneessa Böömissä. Hän kuoli vuonna 1870 ollessaan matkalla Roomassa ja hänet haudattiin Habsburgien perinteiseen hautapaikkaan Wienin Kapusiinikirkon Keisarilliseen kryptaan. Leopold II:n ensimmäinen puoliso oli Saksin prinsessa Maria Anna, joka kuoli vuonna 1832. Hänen toinen puolisonsa oli Molempain Sisiliain kuninkaan Frans I:n ja tämän toisen puolison Espanjan infanta Maria Isabellan tytär prinsessa Maria Antonia (1814–1898). Heille syntyi 10 lasta, heidän poikiaan olivat suurherttua Ferdinand IV ja arkkiherttua Juhana. ==Lähteet== ==Aiheesta muualla== Luokka:Toscanan suurherttuat Luokka:Habsburgin hallitsijasuku Luokka:Vuonna 1797 syntyneet Luokka:Vuonna 1870 kuolleet
Marielle

Marielle on suomalaisittain yhdysnimi, jossa yhdistyvät nimet Mari ja Elle. Näistä jälkimmäinen, Elle, on saamelainen nimi ja usein käytössä yhdysnimen osana. Syyskuuhun 2017 mennessä Marielle-nimi oli Suomessa annettu noin 160 henkilölle. Nimi on tällä hetkellä käytössä ympäri maailman ja esimerkiksi Ruotsissa on noin 3 000 Marielle-nimen kantajaa. Kansainvälisessä kontekstissa nimi Marielle on alun perin ranskalainen naisen etunimi. Alkuperältään se on diminutiivimuoto raamatullisesta nimestä Maria ja sen ranskankielisestä muodosta Marie. Vastaava italiankielinen nimi on Mariella ja espanjankielinen nimi Mariela. == Tunnettuja Marielleja == * Marielle Franco (1979–2018), brasilialainen poliitikko ja ihmisoikeusaktivisti * Marielle Goitschel (s. 1945), ranskalainen alppihiihtäjä ja olympiavoittaja * Marielle de Sarnez (1951–2021), ranskalainen poliitikko, Eurooppa-ministeri 2017 ja europarlamentaarikko * Marielle Thompson (s. 1992), kanadalainen freestylehiihtäjä == Lähteet == Luokka:Etunimet
Ferdinand IV (Toscana)

Ferdinand IV (10. kesäkuuta 1835 Firenze – 17. tammikuuta 1908 Salzburg, Itävalta-Unkari)Nordisk familjebok (1908), s. 61 Runeberg.org. Viitattu 4.9.2017.Nordisk familjebok, täydennysosa (1923), s. 778 Runeberg.org. Viitattu 4.9.2017. oli nimellisesti viimeinen Toscanan suurherttua vuosina 1859–1860, mutta hän ei tosiasiassa hallinnut valtakuntaansa. Ferdinand IV:n vanhemmat olivat suurherttua Leopold II ja tämän toinen puoliso, Molempain Sisiliain prinsessa Maria Antonia (1814–1898), joka oli kuningas Frans I ja tämän toisen puolison Espanjan infanta Maria Isabellan tytär. Hänellä oli yhdeksän sisarusta ja hänen veljensä oli arkkiherttua Juhana. Italian yhdistymiseen liittyneen vallankumouksen uhatessa hän lähti yhdessä isänsä kanssa maanpakoon vuonna 1859. Leopold luovutti maanpaossa kruunun pojalleen Ferdinandille 21. heinäkuuta 1859, mutta tällä ei enää ollut asiaa takaisin Toscanaan.Martin Mutschlechner: Tuscany as a Habsburg secundogeniture The World of the Habsburgs. Viitattu 4.9.2017. Maata hallitsi Bettino Ricasolin johtama väliaikaishallinto, kunnes koko Toscana maaliskuussa 1860 liitettiin osaksi uutta Italian kuningaskuntaa.Risto Kari: Historian ABC: Kaikkien aikojen valtiot 5, s. 414. Tammi, Helsinki 2001. Ferdinand sai samaan aikaan Itävallan armeijassa nimellisen sotamarsalkkaluutnantin arvon. Hän ilmoitti muodollisesti luopuvansa Toscanan kruunusta vuonna 1870 pikkuserkkunsa, Itävallan keisari Frans Joosefin toiveesta. Ferdinand IV:n puoliso oli Bourbon-Parman prinsessa Alicen "Alix" (1849–1935), joka oli Parman herttua Kaarle III:n tytär. Heidän poikansa Joosef Ferdinand, Peter Ferdinand ja Henrik Ferdinand toimivat myöhemmin kenraaleina Itävalta-Unkarin armeijassa. ==Lähteet== ==Aiheesta muualla== Luokka:Toscanan suurherttuat Luokka:Habsburgin hallitsijasuku Luokka:Vuonna 1835 syntyneet Luokka:Vuonna 1908 kuolleet
Ferdinand IV

Ferdinand IV voi tarkoittaa seuraavia hallitsijoita: *Ferdinand IV, Kastilian kuningas 1295–1312 *Ferdinand IV, Böömin kuningas 1646–1654, Unkarin ja Kroatian kuningas 1647–1654, Saksan kuningas 1653–1654 *Ferdinand IV, Napolin kuningas 1759–1816 (myöhemmin Molempain Sisiliain kuningas nimellä Ferdinand I) *Ferdinand IV, nimellinen Toscanan suurherttua 1859–1860.
Euroopan-mestaruuskilpailut 2018

Euroopan-mestaruuskilpailut 2018 (myös nimellä Super-EM 2018) oli urheilun monitapahtuma, joka järjestettiin Glasgow’ssa, Skotlannissa ja Berliinissä, Saksassa 2.–12. elokuuta 2018. Glasgow’ssa kilpailtiin Euroopan-mestaruudesta uintilajeissa, pyöräilyssä, golfissa, voimistelussa, soudussa ja triathlonissa, kun taas Berliinissä kilpailtiin yleisurheilussa. Nämä olivat ensimmäiset monen lajin yhteiset Euroopan-mestaruuskilpailut; vuonna 2015 järjestettiin suuremman kokoluokan kisat, ensimmäiset Euroopan kisat, jotka ovat vuorossa seuraavan kerran vuonna 2023. == Katso myös == * Euroopan kisat == Lähteet == == Aiheesta muualla == *Glasgow 2018 *Berlin 2018 Luokka:Euroopan-mestaruuskilpailut Luokka:Glasgow’n urheilu Luokka:Berliinin urheilu Luokka:Vuoden 2018 urheilu
Koripallon Euroopan-mestaruuskilpailut 2017 – Lohko A

Koripallon Euroopan-mestaruuskilpailujen 2017 Lohko A:ssa pelaavat Suomi, Ranska, Kreikka, Islanti, Puola ja Slovenia. ==Sarjataulukko== ==Ottelut== ===Slovenia vs. Puola=== ===Islanti vs. Kreikka=== ===Ranska vs. Suomi=== ===Puola vs. Islanti=== ===Kreikka vs. Ranska=== ===Suomi vs. Slovenia=== ===Ranska vs. Islanti=== ===Slovenia vs. Kreikka=== ===Suomi vs. Puola=== ===Islanti vs. Slovenia=== ===Puola vs. Ranska=== ===Kreikka vs. Suomi=== ===Slovenia vs. Ranska=== ===Kreikka vs. Puola=== ===Suomi vs. Islanti=== Luokka:Koripallon Euroopan-mestaruuskilpailut 2017
Bardon Millin rautatieasema

Bardon Millin rautatieasema on rautatieasema Bardon Millin kylässä Northumberlandissa. Se sijaitsee Tyne Valley Linen varrella. Asema avattiin 18. kesäkuuta 1838. Sitä käytti 10 482 matkustajaa kaudella 2017–2018. == Lähteet == * === Viitteet === Luokka:Northumberlandin rautatieliikennepaikat
Karjunen

Karjunen on sukunimi, joka on muun muassa seuraavilla suomalaisilla henkilöillä: *Kimmo Karjunen (s. 1967), valosuunnittelija *Ville Vainio (ent. Karjunen, 1882–1956), kansanedustaja (SDP, SSTP). ; Kuvitteellisia henkilöitä *Martta Karjunen (engl. Martha Wilson), Ville Vallattoman naapuri, Yrjö Karjusen vaimo *Yrjö Karjunen (engl. George Wilson), Ville Vallattoman naapuri.
Carlos Soler

Carlos Soler Barragán (s. 2. tammikuuta 1997 Valencia, Espanja) on espanjalainen jalkapalloilija. Hän edustaa Ranskan Ligue 1:ssa pelaavaa Paris Saint-Germainia ja on pelipaikaltaan keskikenttäpelaaja. == Seurajoukkueura == Soler on kotikaupunkinsa jalkapalloseura Valencia Club de Fútbolin kasvatti, jonka nuorisoakatemiaan hän liittyi vuonna 2005. Juniorivuosinaan Soler pelasi usein hyökkääjänä, mutta pelaajan kehittyessä ja vanhetessa, hänen pelipaikkaansa laskettiin hyökkäävän keskikenttäpelaajan kautta keskikentälle.Carlos Soler, el futbolista total Diario de Mestalla. Viitattu 5.9.2017. Ensiesiintymisensä seuran reservijoukkueessa Soler teki 3. toukokuuta 2015 maan kolmanneksi korkeimmalla sarjatasolla Segunda División B:ssä ottelussa UE Cornellàa vastaan.El Valencia Mestalla se aprieta en la clasificación Vavel. Viitattu 5.9.2017. Soler teki ensimmäisen maalinsa aikuisten tasolla 13. joulukuuta 2015 ottelussa Badalonaa vastaan.Tablas entre Badalona y Valencia Mestalla LaSegundaB. Viitattu 5.9.2017. Seuraavan vuoden maaliskuussa, hän solmi jatkosopimuksen seuran kanssa.El Valencia renueva a Carlos Soler, su gran promesa Levante-EMV. Viitattu 5.9.2017. Ensiesiintymisensä seuran edustusjoukkueessa Soler teki 10. joulukuuta 2016 tappiollisessa vierasottelussa Real Sociedadia vastaan.Ni caso a Prandelli Marca. Viitattu 5.9.2017. Ensimmäinen maali edustusmiehistössä syntyi 21. tammikuuta 2017, kun joukkue kohtasi vierasottelussa Estadio de la Cerámicalla Villarrealin. Soler pelasi Valenciassa vuosina 2016–2022 kaikkiaan 181 Primera divisiónin ottelua, joissa hän teki 31 ja syötti 25 maalia. Hän syötti voittomaalin Copa del Reyn loppuottelussa 2019 Valencian voittaessa Barcelonan 2–1. Mestarien liigan 11 ottelussa hän viimeisteli kolme maalia. Eurooppa- liigassa hän pelasi seitsemän ottelua. Soler siirtyi Ligue 1:n Paris Saint- Germainiin 18 miljoonan euron siirtosummalla syyskuussa 2022. Jouluun mennessä hän oli pelannut seitsemän Ranskan pääsarjaottelua ja tehnyt kaksi maalia. Mestarien liigan viidessä ottelussa hän oli tehnyt yhden maalin. == Maajoukkueura == Soler pelasi alle 21-vuotiaiden EM-kilpailuissa yhden ottelun Espanjan hopeajoukkueessa 2017 ja neljä ottelua maan voittaessa mestaruuden 2019. Hän pelasi kaikissa kuudessa ottelussa, mutta oli vain kerran avauskokoonpanossa, Espanjan saavuttaessa olympiahopeaa Tokiossa 2021. Soler pelasi ensimmäisen ottelunsa Espanjan jalkapallomaajoukkueessa MM- karsintaottelussa Ruotsia vastaan syyskuussa 2021. Hän teki ottelussa myös ensimmäisen maajoukkuemaalinsa. MM-kilpailuissa 2022 hän tuli kahdessa ottelussa vaihdosta kentälle, ja teki maalin ottelussa Costa Ricaa vastaan. == Lähteet == == Aiheesta muualla == * Carlos Solerin tilastot BDFutbol- sivustolla * Carlos Solerin tilastot Soccerway-sivustolla Luokka:Espanjalaiset jalkapalloilijat Luokka:Espanjalaiset olympiamitalistit Luokka:Vuonna 1997 syntyneet Luokka:Elävät henkilöt
Maastohiihto talviolympialaisissa 1952 – naisten 10 km

Vuoden 1952 Oslon talvilolympialaisten naisten 10 kilometrin maastohiihto, oli olympiahistorian ensimmäinen naisten maastohiihtokilpailu. Kilpailu käytiin 23. helmikuuta 1952 Holmenkollenilla. Myöskään aiemmin naisten hiihto ei ollut FIS:n järjestämien hiihdon maailmanmestaruuskilpailujen ohjelmassa. Ainoastaan isäntämaa Norja oli ainoa, joka äänesti naisten hiihtokilpailun järjestämistä vastaan. Naishiihdon johtavana maana pidettiin Neuvostoliiton poissa ollessa Suomea, jossa oli järjestetty naisten kansallisia mestaruuskilpailuja jo useita vuosia. Suomen paras naishiihtäjä Tyyne Wideman, joka oli voittanut maan mestaruuden kolmesti perättäin 1949, 1950 ja 1951, päätti lopettaa hiihtouransa vuoteen 1951. Hänen kaksoissisarensa Lydia Wideman sen sijaan osallistui Oslon olympialaisiin. Tämä oli jo kilpailun puolivälissä hiihtänyt tukevaan johtoon, joka säilyi kilpailun loppuun asti. Suomalaishiihtäjät saavuttivat kilpailussa kolmoisvoiton ja Lydia Wideman jäi historiaan ensimmäisenä naisten maastohiihdon olympiavoittajana. ==Lopputulokset== == Lähteet == Luokka:Maastohiihto talviolympialaisissa 1952
Lee Seung-gi

Lee Seung-gi (, s. 13. tammikuuta 1987 Soul, Korean tasavalta) on eteläkorealainen näyttelijä, laulaja ja tanssija, joka on näytellyt muun muassa televisiosarjassa A Korean Odyssey. == Aiheesta muualla == * Luokka:Eteläkorealaiset näyttelijät Luokka:Eteläkorealaiset laulajat Luokka:Vuonna 1987 syntyneet Luokka:Elävät henkilöt
Anders Blume

Anders Blume (s. 7. joulukuuta 1985) on tanskalainen Counter-Strike: Global Offensive --selostaja. Hänen selostuksiaan on totuttu kuulemaan kaikista suurimmassa ja merkittävimmissä turnauksissa. Blume on ollut mukana selostamassa kaikkia Valve Corporation sponsoroimia CS:GO-majorturnauksia, lukuun ottamatta EMS One Katowice 2014-turnausta. Hän on työskennellyt laajalle valikoimalle eri turnauksen järjestäjiä mukaan lukien Electronic Sports League (ESL), Dreamhack ja Gfinity. Hän selostajaparinaan on usein Auguste "Semmler" Massonnat. Blume on tunnettu energisistä selostuksistaan ja heittämistään lausahduksista äkillisten pelitapahtumien sattuessa, mukaan lukien huudahdus, mistä on tullut hänen catchphrasensa: "Oletko tosissasi?". Vuonna 2015 hän voitti Golden Joystick --palkinnon vuoden eSports-henkilö gategoriassa. == Merkittäviä tapahtumia selostajana == * Dreamhack Summer 2013 * Dreamhack Winter 2013 * ESEA Invite, Kausi 16 * ESL One Cologne 2014 * Dreamhack Winter 2014 * ESL One Katowice 2015 * Dreamhack Open-Kiertue 2015 * ESL ESEA Pro League Finaalit, Kausi 1 * ESL One Cologne 2015 * Faceit League Finaalit, Kausi 3 * Dreamhack Winter 2015 * TVSYD Mestaruuskilpailut * ESL One Cologne 2016 * ELeague Finaalit 2017 == Aiheesta muualla == * Luokka:Elävät henkilöt Luokka:Urheiluselostajat Luokka:Vuonna 1985 syntyneet
Suutarilan yläaste

Suutarilan yläaste oli Helsingin Suutarilassa sijainnut peruskoulu, jossa sijaitsi luokat 7–9. Suutarilan yläaste yhdistyi Töyrynummen ala-asteeseen 1.8.2016. Helsingin kaupunginvaltuusto päätti koulujen yhdistymisestä 20.5.2015. Uuden koulun nimeksi tuli Suutarinkylän peruskoulu. ==Lähteet== Luokka:Helsingin peruskoulut Luokka:Suutarila Luokka:Entiset suomalaiset oppilaitokset